overenie kombinácie
Dobrý deň, je možné kombinovať Depress resp. Lavekan s liekom Frontin?
Ďakujem
Dobrý deň,
ďakujeme za Vašu otázku.
Medzi liekom Frontin a výživovým doplnkom De-press dochádza k viacerým interakciám strednej závažnosti a jednej závažnej interakcii, pri ktorej účinkom valeriány lekárskej na liečivo alprazolam (Frontin) hrozí riziko  prehĺbienia sedácie až depresie dychového centra. Valeriána lekárska je navyše aj inhibítorom pečeňového enzýmu a tým môže zvyšovať hladinu alprazolamu v plazme. Súčasne ľubovník bodkovaný indukciou pečeňových enzýmov môže znížiť plazmatickú hladinu alprazolamu v krvi a tým znížiť jeho anxiolytický účinok. Uvedená kombinácia sa neodporúča.
Rovnako sa neodporúča ani kombinácia lieku Lavekan a lieku Frontin. Medzi liekmi dochádza ku klinicky závažnej interakcii. Silica levanduľe lekárskej prechádza cez krvno-mozgovú bariéru a vyvoláva funkčné zmeny v centrálnom nervovom systéme (CNS), čo zodpovedá anxiolytickým klinickým účinkom. Na základe chýbajúcich klinických údajov o možných interakciách by sa lieky obsahujúce silicu levanduľe lekárskej nemali súbežne podávať s anxiolytikam (Frontin)i.
Pri nedostatočnom účinku lieku Frontin je potrebné danú skutočnosť konzultovať predovšetkým s predpisujúcim lekárom, aby sa dala objektívne vyhodnotiť účinnosť liečby.
Prajem pekný zvyšok dňa.
S pozdravom
PharmDr. Patrícia Čečková